CELEX: 62018TN0090
Language: el
Date: 2018-02-19 00:00:00
Title: Υπόθεση T-90/18: Προσφυγή της 19ης Φεβρουαρίου 2018 — Guiral Broto κατά EUIPO -- Gastro & Soul (CAFE DEL SOL)

16.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/30
            
         Προσφυγή της 19ης Φεβρουαρίου 2018 — Guiral Broto κατά EUIPO -- Gastro & Soul (CAFE DEL SOL)
   (Υπόθεση T-90/18)
   (2018/C 134/43)
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: Ramón Guiral Broto (Marbella, Ισπανία) (εκπρόσωπος: J. de Castro Hermida, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Gastro & Soul GmbH (Hildesheim, Γερμανία)
   
      Στοιχεία σχετικά με τη διαδικασία ενώπιον του EUIPO
   
   
      Δικαιούχος του επίδικου σήματος: Αντίδικος ενώπιον του τμήματος προσφυγών
   
      Επίδικο σήμα: Εικονιστικό σήμα της Ευρωπαϊκής Ένωσης Café del Sol — Υπ’ αριθ. 6 104 608 σήμα της Ευρωπαϊκής Ένωσης
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του τέταρτου τμήματος προσφυγών του EUIPO της 4/12/2017 στην υπόθεση R 1096/2017-4
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση, κρίνοντας βάσιμη την ανακοπή η οποία στηρίζεται στο υπ’ αριθ. 2348110 προγενέστερο ισπανικό σήμα του ανακόπτοντος Ramón Guiral Broto της κλάσεως 42 της ταξινομήσεως της Νίκαιας·
            
         
               —
            
            
               να επιβεβαιώσει την απόφαση του τμήματος ανακοπών περί απορρίψεως της αιτήσεως για το υπ’ αριθ. 6 104 608 σήμα της Ευρωπαϊκής Ένωσης όσον αφορά τις «υπηρεσίες παροχής φαγητού και ποτού, προσωρινής κατάλυσης και τροφοδοσίας» της κλάσεως 43 της ταξινομήσεως της Νίκαιας, την οποία υπέβαλε η γερμανική εμπορική εταιρία gastro & soul GmbH, λόγω του κινδύνου συγχύσεως του καταναλωτή τον οποίο θα συνεπαγόταν η συνύπαρξη των αντιπαρατιθέμενων σημάτων, δεδομένης της έντονης ομοιότητας μεταξύ των σημάτων αυτών, τόσο από πλευράς ονομασίας όσο και από πλευράς πεδίου εφαρμογής· άλλως, αν το Γενικό Δικαστήριο είναι αναρμόδιο προς τούτο, να αναπέμψει το ζήτημα ενώπιον του τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης, με υποχρέωση του τελευταίου να κρίνει βάσιμη την ανακοπή.
            
         
               —
            
            
               επικουρικώς, να ακυρώσει την προσβαλλόμενη απόφαση λόγω ελλείψεως λογικής συνέπειας και προσβολής του δικαιώματος άμυνας και ασφάλειας δικαίου του προσφεύγοντος καθόσον αποκλείστηκε ρητώς η δυνατότητά του να προσκομίσει πλήρη μετάφραση του αντιτασσόμενου με την ανακοπή προγενέστερου σήματος στο πλαίσιο της διαδικασίας προσφυγής 1096/2017-4, πράγμα που αντιβαίνει σε έναν από τους κύριους σκοπούς που είχε η αναπομπή της υποθέσεως ενώπιον του τμήματος προσφυγών του EUIPO με την από 13 Δεκεμβρίου 2016 απόφαση του Γενικού Δικαστηρίου στην υπόθεση T-549/15, να αναπέμψει δε εκ νέου την υπόθεση ενώπιον του τμήματος προσφυγών του EUIPO προκειμένου να διορθωθεί η παρατυπία αυτή και να επιλυθεί κατά συνέπεια η διαφορά.
            
         
      Προβαλλόμενος λόγος
   
   
               —
            
            
               Παράβαση του άρθρου 8, παράγραφος 1, στοιχείο β', του κανονισμού 2017/1001.